Renault-Bisquit

Renault-Bisquit er et konjakkhus. De har egne vinmarker, men kjøper også inn vin for destillasjon fra mindre vinbønder. Dermed er de også en negociant. 

Huset er en sammenslåing av tre gamle konjakkhus; Renault, Bisquit og Castillon. Alle disse tre navnene eksisterer i dag som konjakkmerker.

Historie

Renault
Renault var en av de første konjakkhusene som begynte å selge konjakk på flaske i stedet for på tønne. Dette begynte Jean-Antoine Renault med i 1835. Han hadde et godt ry på seg, og var kjent for god kvalitet. Allerede den gang kalte de konjakken sin Carte Noir, et varemerke de bruker den dag i dag.

Bisquit
Bisquit ble etablert i 1819 av Alexandre Bisquit, da han var 20 år gammel. Dette var like etter at Napoleon falt, og handelsrestriksjonene ble opphevet. Han var en eventyrlysten handelsmann, som raskt fikk stort volum på eksporten sin. Han var også kjent for å tidlig være kresen på valg av eiketønner. Det sies at han hver søndag var på markedet i Jarnac, og ga en 5 franc gullpenge til den tønnemakeren som produserte den beste tønnen!

Castillon
Castillon ble etablert i 1814. De var i sin tid svært anerkjent.

Sammenslåinger
I 1963 ble Renault slått sammen med Castillon, og fikk navnet Castillon-Renault. De skiftet etterhvert navn til bare Renault. De har hatt ulike eiere, bl.a. var det eid av Hennessy fra 1973 og Louis Dreyfuss-gruppen fra 1975. 

Bisquit kjøpte opp Paul Richard i 1965, og denne sammenslåingen fikk navnet Pernod Richard i 1974. Pernod Richard kjøpte deretter Renault i 1991. De kjøpte så opp konjakkhuset Bisquit, og samlet produksjonen der. Etter dette ble utvalget som selges under varemerket Renault begrenset til kun to sorter, se utvalg nedenfor. 

I dag er all produksjon av disse tre merkene samlet på vingården deres, "Château de Lignères". Alle deler av firmaet er samlet her; produksjon, destillasjon, vinkjellere, flasketapping og administrasjon. De ligger i området Fins Bois. Selv om de har 205 hektar vinmarker, gir dette bare 12-18% av behovet deres for vin for destillasjon. Resten kjøper de fra andre vinbønder. 

Lagrene deres inneholder konjakker som dateres tilbake til 1819, året da Bisquit ble etablert.

Utvalg

Renault
 Renault Bleu Nuit V.S.
 Carte Noire Extra – ca. 20 års fatlagring
 Carte d'Argent Extra – minimum 25 års fatlagring

De har også en konjakk som leveres i en keramikkflaske, formet som en Renault bil:
 Renault Cognac Ceramic

Bisquit
 Three Star Classique – 3-5 års fatlagring
 VSOP Fine Champagne – 8-10 års fatlagring
 Passion VSOP
 Prestige Fine Champagne
 Napoléon Fine Champagne – 20-25 års fatlagring
 XO Excellence Fine Champagne
 Extra Grande Champagne
 L'Eternité Grande Champagne – ren Grande Champagne, og svært høy pris (over 10 000 kr)
 Privilège d'Alexandre Grande Champagne – konjakk fra ca. år 1900
 Fleur
 Camarade
 Château de Lignères Vieille Réserve Privée
 Cohiba Grande Champagne – tilpasset sigar, 43% alkohol, er en blanding av konjakker fra 1945 og 1950-tallet

Castillon
 VS – minimum 3 års fatlagring
 VSOP – 6 års fatlagtring
 Napoléon – minimum 10 års fatlagring

Eksterne lenker 
Pernod-Richards hjemmeside

Konjakk
Selskaper etablert i 1814
Franske drikkevareprodusenter
1814 i Frankrike